SISB วิ่ง 3% โบรกเชียร์ “ซื้อ” เป้า 15 บ. จับตากำไร Q3 โต 85% รับยอดนักเรียนพุ่ง
SISB วิ่ง 3% โบรกแนะ “ซื้อ” เป้า 15 บ. จับตากำไรไตรมาส 3/65 แตะ 85 ลบ. โต 85% รับรายได้ค่าธรรมเนียมศึกษา และบริการ รวมถึงยอดนักเรียนเพิ่มมากขึ้น
SISB วิ่ง 3% โบรกแนะ “ซื้อ” เป้า 15 บ. จับตากำไรไตรมาส 3/65 แตะ 85 ลบ. โต 85% รับรายได้ค่าธรรมเนียมศึกษา และบริการ รวมถึงยอดนักเรียนเพิ่มมากขึ้น
9 ก.ย. 2565

ผู้สื่อข่าวรายงานว่า วันนี้ (9 ก.ย.65) ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 10:21 น. อยู่ที่ระดับ 15.70 บาท บวก 0.50 บาท หรือ 3.29% สูงสุดที่ระดับ 15.70 บาท ต่ำสุดที่ระดับ 15.30 บาท ด้วยมูลค่าการซื้อขาย 33.27 ล้านบาท

โดย นายยิว ฮอค โคว ประธานเจ้าหน้าที่บริหาร SISB เปิดเผยว่า จากแนวโน้มของนักเรียนที่เพิ่มขึ้นอย่างต่อเนื่อง ทำให้บริษัทเตรียมพิจารณาปรับเพิ่มเป้าหมายจำนวนนักเรียนในปีนี้ หลังจากช่วงสิ้นไตรมาส 3/65 จากเดิมเป้าหมายอยู่ที่ 3,000 คน และมั่นใจว่าในปี 65 จะสามารถทำรายได้เติบโตได้ 20% ตามเป้าหมาย
รวมทั้งปรับแผนงานช่วง 4 ปีข้างหน้า (ปี 66-69) ใหม่ จากเดิมคาดว่าจำนวนนักเรียนจะเติบโตเฉลี่ยไม่น้อยกว่า 12% ต่อปี โดยจะมีจำนวนนักเรียนเพิ่มเป็น 3,350 คน, 3,650 คน, 3,950 คน และ 4,250 คน ตามลำดับ ขณะที่โรงเรียนในเครือสามารถรองรับนักเรียนได้สูงสุดราว 4,675 ที่นั่ง
พร้อมกันนั้น บริษัทยังอยู่ระหว่างการมองหาที่ดินลงทุนพัฒนาโรงเรียนใหม่เพิ่มเติม ซึ่งขณะนี้มีเจ้าของที่ดินหลายรายมานำเสนอขายให้กับบริษัท แต่ยังต้องศึกษาทำเลที่มีศักยภาพ โดยสนใจลงทุนพัฒนาโรงเรียนเพิ่มในกรุงเทพฯ และภูเก็ต เพื่อรองรับในปีการศึกษา 67/68 เป็นต้นไป
ขณะที่ บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ ( 5 ส.ค.65) ว่าแนวโน้มไตรมาส 3/65 ของ SISB ตรงกับเปิดภาคเรียนที่ 1 ปีการศึกษา 65/66 ซึ่งเบื้องต้นคาดว่าจะมีกำไรสุทธิราว 85 ล้านบาท เพิ่มขึ้น 85% เมื่อเทียบกับงวดเดียวกันของปีก่อน และเพิ่มขึ้น 9% เนื่องจาก 1) คาดว่าจะมีรายได้ค่าธรรมเนียมการศึกษาและบริการราว 327 ล้านบาท เพิ่มขึ้น 28% เมื่อเทียบกับงวดเดียวกันของปีก่อน และเพิ่มขึ้น 8% จากไตรมาสก่อนหน้าเติบโตตามจำนวน
จำนวนนักเรียนเพิ่มขึ้นเป็น 2,985 คน เพิ่มขึ้น 31% เมื่อเทียบกับงวดเดียวกันของปีก่อน และเพิ่มขึ้น 9% จากไตรมาสก่อนหน้า และผลบวกของการปรับขึ้นค่าเทอมการศึกษาใหม่เริ่มกลางเดือน ส.ค.65 ประกอบกับ 2) คาดว่าจะมี GPM ที่ 49.3% ดีขึ้นจากในไตรมาส 3/64 อยู่ที่ 45.1% และในไตรมาส 2/65 อยู่ที่ 48.9% ทั้งนี้ยังคาดว่าการเปิดภาคเรียน
สำหรับการศึกษาใหม่ และการปรับขึ้นค่าธรรมเนียมการศึกษา ซึ่งจะเห็นผลบวกชัดเจนในไตรมาส 4/65 ทำให้กำไรสุทธิไตรมาส 4/65 จะเป็นไตรมาสดีสุดของปีนี้ ยังคงแนะนำ “ซื้อ” ราคาเป้าหมาย 15 บาท